Banjalučki djaci izbjegli nesreću

Maturanti banjalučke Ekonomske škole doživjeli nesreću na ekskurziji u Italiji kada im se zapalio autobus. Na sreću, nema povrijeđenih.

Podijelite vijest: Facebook

Facebook Twitter

Kako saznajemo do nesreće je došlo nakon sudara motora i automobila, nakon čega je motor podletio pod autobus banjalučkih učenika. Svi učenici su na vrijeme izašli iz autobusa, ali su zbog plamena koji je brzo obuhvatio autobus izgorjele sve stvari i dokumenta."Djeca su živa i zdrava. To je najbitnije. Motociklista je podletio pod naš autobus nakon sudara sa autom i tom prilikom se zapalio rezervoar", rekla je za MONDO Biljana Čigoja, direktorica Star Travel agencije i istakla da nema razloga za brigu."Sve je pod kontrolom riješavamo stvari i sve će biti u redu. Bitno je da niko nije povrijeđen", naglasila je Čigoja.Kako prenose italijanski mediji, povrijeđeni motociklista je helikopterom prebačen u bolnicu.Iz Ekonomske škole su potvrdili da se nesreća desila i istakli da nema povrijeđenih, te da je direktorica ove škole na licu mjesta.Učenici banjalučke Ekonomske škole na ekskurziju u Italiju su otišli u subotu.Banjalučke gradske vlasti pružiće svaku vrstu potrebne pomoći učenicima banjalučke Ekonomske škole, koji su jutros doživjeli saobraćajnu nesreću u blizini popularnog italijanskog ljetovališta Lido di Jesolo, saopšteno je iz Gradske uprave.Prema posljednjim informacijama, svi učenici se osjećaju dobro i, na sreću, nema povrijeđenih u jutrošnjoj, teškoj saobraćajnoj nesreći, u kojoj je u potpunosti izgorio autobos u kojem su učesnici prevoženi na ekskurziju.Najbitnije od svega je to što su sva naša djeca živa i zdrava, a materijalna šteta će se nadoknatiti, rekao je za "Nezavisne" otac učenice iz Banjaluke, a čija je kćerka jutros doživjela saobraćajnu nezgodu u Italiji.Po njegovim riječima, ugođaj djeci je propao, i ovo im je drugi dan na ekskurziji, ali to nije bitno, koliko je važno da nema povrijeđenih."Moja kćerka je među prvima izašla iz autobusa, tako da je sve iznijela prije nego što je autobus izgorio. Nekim učenicima izgorjele su i pare, ali imam uvjeravanja da će se učenicima pomoći", rekao je za "Nezavisne" taj otac.Načelnik Odjeljenja za obrazovanje, zdravstvo, omladinu i sport Dragan Banjac, kazao da je su vlasti Grada Banje Luke u kontaktu sa konzulatom BiH u Milanu i da je dogovoreno da se učenicima izdaju privremene putne isprave, pošto im je prtljag ostao u zapaljenom autobusu."Prema prvim informacijama, nesreća se dogodila tako što je jutros, oko 9.30 minuta, na nekih 20-tak kilometara od Lido di Jesola, motociklista podletio pod autobus, nakon čega je autobus u potpunosti izgorio zajedno sa svim stvarima.Na sreću, niko nije povrijeđen i to je ono što je najvažnije. Nakon prvih informacija o nesreći, stupili smo u kontakt sa na MIP-om BiH i vlastima Lido di Jesola, koje su ponudile na raspolaganje svaku vrstu pomoći kako bi prebrodili ovu situaciju.Sad je prioritet da im se izdaju privremene putne isprave, što je već dogovoreno sa konzultom BiH u Milanu, te da im se pomogne u obezbjeđenju potrebnih stvari, s obzirom na to da je prtljag izgorio zajedno sa autobusom", kazao je Banjac.On je dodao da su gradske vlasti u stalnom kontaktu sa nastavnicima, koje učesnike prate na ekskurziji, te da će potruditi da im pomognu da nastave putovanje, bez obzira na jutrošnju traumu.(BN/Agencije)